

ที่ มท 0810.3/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10300

ตุลาคม 2561

# เรื่อง การจัดเก็บข้อมูลความจำเป็นพื้นฐาน (จปฐ.) และข้อมูลพื้นฐานระดับหมู่บ้าน (กชช. 2ค) ปี 2562

# เรียน ผู้ว่าราชการจังหวัด ทุกจังหวัด (ยกเว้นจังหวัดประจวบคีรีขันธ์)

สิ่งที่ส่งมาด้วย สำเนาหนังสือกระทรวงมหาดไทย ที่ มท 0405.6/ว 5519

ลงวันที่ 27 กันยายน 2561 จำนวน 1 ฉบับ

ด้วยกรมส่งเสริมการปกครองท้องถิ่นได้รับแจ้งจากกระทรวงมหาดไทยว่า ได้มอบหมายให้  
กรมการพัฒนาชุมชนรับผิดชอบการบริหารการจัดเก็บข้อมูลความจำเป็นพื้นฐาน (จปฐ.) เป็นประจำทุกปี   
และข้อมูลพื้นฐานระดับหมู่บ้าน (กชช. 2ค) เป็นประจำทุกสองปี และเพื่อให้การจัดเก็บข้อมูลดังกล่าว  
เป็นไปอย่างถูกต้องครบถ้วนและมีคุณภาพ พร้อมทั้งสามารถใช้ประโยชน์ข้อมูล จปฐ. และข้อมูล กชช. 2ค   
ในการวางแผนพัฒนาท้องถิ่นขององค์กรปกครองส่วนท้องถิ่น จึงขอให้กรมส่งเสริมการปกครองท้องถิ่น   
แจ้งประสานองค์กรปกครองส่วนท้องถิ่นทุกแห่ง ให้ความร่วมมือในการบริหารการจัดเก็บข้อมูลความจำเป็นพื้นฐาน (จปฐ.) และข้อมูลพื้นฐานระดับหมู่บ้าน (กชช. 2ค) ปี 2562

กรมส่งเสริมการปกครองท้องถิ่น พิจารณาแล้วเห็นว่า เพื่อให้การจัดเก็บข้อมูลความจำเป็นพื้นฐาน (จปฐ.) และข้อมูลพื้นฐานระดับหมู่บ้าน (กชช. 2ค) เป็นไปด้วยความเรียบร้อย จึงขอให้จังหวัดแจ้ง  
องค์กรปกครองส่วนท้องถิ่นทุกแห่งในพื้นที่ ให้ความร่วมมือในการบริหารการจัดเก็บข้อมูลความจำเป็นพื้นฐาน (จปฐ.) และข้อมูลพื้นฐานระดับหมู่บ้าน (กชช. 2ค) ตามแนวทางที่กำหนด รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณาดำเนินการต่อไป

ขอแสดงความนับถือ

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

ส่วนแผนพัฒนาท้องถิ่น  
โทร. 0-2241-9000 ต่อ 212๒-๔

โทรสาร 0-2243-2230

ว่าที่ ร.ต.ก้องเกียรติ นัยนาประเสริฐ โทร. 08-5788-3497.